Գյումրու ավագանու անդամ, ժուռնալիստների «Ասպարեզ» ակումբի նախագահ Լևոն Բարսեղյանը դեռևս նախորդ կառավարությանն էր դիմել , որպեսզի այդ շենքը հատկացնեն թանգարանին, քանի որ 88 տարի առաջ հիմնադրված թանգարանը սեփական շենք երբևէ չի ունեցել: Տարիներ շարունակ տեղակայված է եղել Գյումրիի հին թաղամասերից մեկի հին ու խոնավ սեփական տներից մեկում: Ավագանու անդամի այս առաջարկին դեմ էր նաև Գյումրու քաղաքապետ Սամվել Բալասանյանը: Վերջինս հիմնավորում էր, թե եռահարկ շենքը թանգարանի համար շատ մեծ է: Բազմիցս քննարկվել է նաև, որ այդ կառույցի վրա աչք էին դրել հանրապետության մեծահարուստներից շատերը՝ հյուրանոց կամ սպասարկման այլ օբյեկտ դարձնելու նպատակով: